**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№7**

***Решения по Протокол №7/ 22.02.2024 г. от заседание на Общински съвет Иваново, област Русе***

Д Н Е В Е Н Р Е Д

1. Продажба на урегулиран поземлен имот (УПИ) VIII-380, кв. 2, по регулационния план на с. Нисово, общ. Иваново, обл. Русе, на собственика на законно построена върху имота сграда.

 Вносител: Пламен Дончев – Зам.- кмет на Община Иваново Докладна записка вх. № 53/ 07.02.2024 г.

2. Одобряване на подробен устройствен план /ПУП/ – парцеларен план /ПП/ за обект: „Трасе за изграждане на кабел за електрическо присъединяване на фотоволтаична електрическа централа (ФЕЦ) 900 Kw“ за поземлен имот (ПИ) с идентификатор 72028.20.63, местност „Рай манастир“ по кадастралната карта и кадастралните регистри на с. Табачка, община Иваново, област Русе.

Вносител: Пламен Дончев – Зам.- кмет на Община Иваново

Докладна записка вх. №55/ 07.02.2024 г.

3. Приемане на Отчет–анализ за състоянието на престъпността и обществения ред на територията на РУ – Две могили през 2023 година.

Вносител: Мариян Драшков – Председател ОбС Иваново

Докладна записка вх. № 56/ 08.02.2024 г.

4. Отчет за изпълнението през 2023 г. на Програма за опазване на околната среда на Община Иваново за периода 2022-2028 г.

Вносител: Пламен Дончев – Зам.- кмет на Община Иваново

Докладна записка вх. № 58/ 08.02.2024 г.

5. Отчет за изпълнението през 2023 г. на Програма за управление на отпадъците на Община Иваново за периода 2022 – 2028 г.

Вносител: Пламен Дончев – Зам.- кмет на Община Иваново

Докладна записка вх. № 59/ 08.02.2024 г.

6. Приемане на Отчет за изпълнението на Програмата за развитие на туризма в община Иваново за 2023 г.

Вносител: Пламен Дончев – Зам.- кмет на Община Иваново

Докладна записка вх. №60/ 08.02.2024 г.

7. Приемане на Доклад на община Иваново за 2023 г. в изпълнение на Стратегия на област Русе за равенство, приобщаване и участие на ромите (2022-2030 г.).

Вносител: Пламен Дончев – Зам.- кмет на Община Иваново

Докладна записка вх. №61/ 08.02.2024 г.

8. Отчет за разходите на спортните клубове на територията на община Иваново, изразходвани през 2023 г.

Вносител: Пламен Дончев – Зам.- кмет на Община Иваново

Докладна записка вх. №62/ 08.02.2024 г.

9. Провеждане на редовно присъствено заседание на Общото събрание на Асоциацията по ВиК – Русе за съгласуване и утвърждаване на отчета за 2023 г. и проекта за бюджет за 2024 г.

Вносител: Георги Миланов – Кмет на Община Иваново Докладна записка вх. №71/ 13.02.2024 г.

10. Приемане на Правилник за изменение и допълнение на Правилника за организацията и дейността на общинския съвет, неговите комисии и взаимодействието му с общинската администрация (мандат 2023 – 2027 година).

Вносител: Мариян Драшков – Председател ОбС Иваново

Докладна записка вх. № 74/ 13.02.2024 г.

11. Определяне на пасища и ливади от Общинския поземлен фонд (ОПФ), предназначени за индивидуално и общо ползване от собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, за стопанската 2024/2025година.

Вносител: Георги Миланов – Кмет на Община Иваново

Докладна записка вх. №75/ 15.02.2024 г.

12. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№59

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 3 и ал. 6 и чл. 41, ал. 2 от Закона за общинската собственост (ЗОС), чл. 52, ал. 1 и чл. 53, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба на урегулиран поземлен имот (УПИ) VIII-380, в кв. 2, с площ от 1 100 кв. м., по регулационния план на с. Нисово, общ. Иваново, обл. Русе, одобрен със Заповед № 388,389/18.02.1935 г. на ОНС гр. Русе, с административен адрес: ул. „Кирил и Методий“ № 17, при граници и съседи: север – УПИ VII-381, изток - улица, юг - улица, запад – УПИ IX-379, предмет на Акт за частна общинска собственост №566/22.05.2002 г., вписан в Служба по вписванията – Русе под №176, том 22, дело №4594, вх. рег. №7894/24.06.2022 г., поправен с Акт №2392/29.06.2022 г., вписан в Служба по вписванията – Русе под №45, том 24, дело №4876, ДВР 8095, вх. рег.№8346/04.07.2022 г. на собственика на законно построените върху имота сграда и гараж.

**2. Определя** **продажна цена** на имота описан в т. 1, въз основа на пазарната оценка, изготвена от инж. Сия Михайлова – независим оценител на недвижими имоти, сертификат № 100100176/14.12.2009 г. на Камарата на независимите оценители в България в размер на **13 530,00 лв. (тринадесет хиляди петстотин и тридесет лева)** без ДДС.

**3. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Нисово, общ. Иваново, обл. Русе.

**4. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 35, ал. 6 от Закона за общинската собственост и да предприеме необходимите действия по изпълнението му.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№60

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 129, ал. 1, във връзка със чл.110, ал. 1, т. 5 от Закона за устройство на територията /ЗУТ/, Общински съвет Иваново РЕШИ:

1. **Одобрява** подробен устройствен план /ПУП/ – за обект: „Трасе за изграждане на кабел за електрическо присъединяване на фотоволтаична електрическа централа (ФЕЦ) 900 Kw“ за поземлен имот (ПИ) с идентификатор 72028.20.63, местност „Рай манастир“ по кадастралната карта и кадастралните регистри на с. Табачка, община Иваново, област Русе.

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№61

На основание чл.21, ал.1, т.23 и ал.2 от Закона за местното самоуправление и местната администрация, Общински съвет Иваново РЕШИ:

**Приема за сведение** Отчет-анализ за състоянието на престъпността и обществения ред на територията на РУ – Две могили през 2023 година.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№62

На основание чл. 21, ал. 1, т. 24 и ал. 2, чл. 27, ал. 3 от ЗМСМА, във връзка с чл. 79, ал. 5 от ЗООС, Общински съвет Иваново РЕШИ:

**Приема** Отчет за 2023 г. на Програма за опазване на околната среда на Община Иваново за периода 2022-2028 г.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№63

На основание чл. 21, ал. 1, т. 24 и ал. 2, чл. 27, ал. 3 от ЗМСМА, във връзка с чл. 52, ал. 9 от ЗУО, Общински съвет Иваново РЕШИ:

**Приема** Отчет за 2023 г. на Програма за управление на отпадъците на Община Иваново за периода 2022-2028 г.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№64

На основание чл. 21, ал. 1, т. 24 и ал. 2, във връзка с чл. 27, ал. 3 от ЗМСМА и чл. 12, т. 1 от Закона за туризма, Общински съвет Иваново РЕШИ:

**ПРИЕМА** Отчет за изпълнението на Програмата за развитие на туризма в община Иваново за 2023 г.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№65

На основание чл. 21, ал. 1, т. 24 и ал. 2, във вр. с чл. 27, ал. 3 от Закона за местното самоуправление и местната администрация (ЗМСМА), Общински съвет Иваново РЕШИ:

**ПРИЕМА** Доклад на община Иваново за 2023 г. в изпълнение на Стратегия на област Русе за равенство, приобщаване и участие на ромите (2022-2030 г.)

ПО ОСМА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№66

На основание чл. 21, ал. 1, т. 6 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация и в изпълнение на чл. 39 от Наредба №24 за спортните обекти общинска собственост и за финансиране и подпомагане на физическата активност, физическото възпитание, спорта и спортно-туристическата дейност на територията на Община Иваново, Общински съвет Иваново РЕШИ:

**Приема**:Отчет за разходите на спортните клубове на територията на община Иваново, изразходвани през 2023 г.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№67

На основание чл. 21, ал. 1, т. 9 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация, чл. 198е, ал. 3 и ал. 5 от Закона за водите, Общински съвет Иваново РЕШИ:

1. **ДАВА СЪГЛАСИЕ** Община Иваново да участва в редовно присъствено заседание на Общото събрание на Асоциацията по ВиК-Русе на 28.03.2024 /четвъртък/ от 11:00 часа или на определената резервна дата за провеждането му – 25.04.2024 г /четвъртък/ от 11:00 часа в Зала № 1 на Областна администрация – Русе.

2. **ОПРЕДЕЛЯ** Георги Миланов - кмет на Община Иваново като представител на Общината в редовното присъствено заседание на Общото събрание на Асоциацията по водоснабдяване и канализация – Русе на 28.03.2024 г. /четвъртък/ или на определената резервна дата за провеждането му - 25.04.2024 г. /четвъртък/.

3. Определя Пламен Дончев – заместник-кмет на Община Иваново като представител на Общината в редовното присъствено заседание на Общото събрание на Асоциацията по водоснабдяване и канализация – Русе на 28.03.2024 г. /четвъртък/, или на определената резервна дата за провеждането му – 25.04.2024 г. /четвъртък/, в случай на невъзможност кметът на Община Иваново да участва в заседанието.

4. **ОПРЕДЕЛЯ** мандат на представителите на Община Иваново в Общото събрание на Асоциацията по ВиК – Русе по т.2 и т. 3 в рамките на заседанието на 28.03.2024 г. или на определената резервна дата за провеждането му – 25.04.2024 г.

5. **СЪГЛАСУВА** следната позиция на Община Иваново по точките от предвидения с писмо с вх. № 06-01-25/07.02.2024 г. от Председателя на Асоциацията по ВиК – Русе дневен ред на предстоящото редовно присъствено заседание на Общото събрание на Асоциацията по водоснабдяване и канализация – Русе и **ОПРАВОМОЩАВА** представителя на Община Иваново да гласува решенията по точките от дневния ред, както следва:

**По т.1 от дневния ред:**

Да гласува **„ЗА“** приемане на Годишния отчет за дейността на Асоциацията по ВиК-Русе през 2023 година.

**По т.2 от дневния ред**:

Да гласува **„ЗА“** приемане на Отчет за изпълнението на бюджета на Асоциацията по ВиК-Русе за 2023 година.

**По т.3 от дневния ред:**

Да гласува **„ЗА“** приемане на Проект на бюджета на Асоциацията по ВиК-Русе за 2024 година.

**По т.4 от дневния ред:**

При поставяне на допълнителни въпроси на заседанието, представителят на Община Иваново да приема предложенията към същите за информация, като при необходимост да гласува, както намери за добре и с оглед запазване интереса на Община Иваново.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№68

На основание чл. 21, ал. 3 от Закона за местното самоуправление и местната администрация, Общински съвет Иваново РЕШИ:

**Приема** **Проект на Правилник за изменение и допълнение на Правилника за организацията и дейността на общинския съвет, неговите комисии и взаимодействието му с общинската администрация на Община Иваново (мандат 2023 – 2027 година).**

§1. В чл.46 се правят следните изменения и допълнения:

1. Ал.3 се изменя, както следва:

„Дневния ред за всяко предстоящо заседание на комисиите и материалите за него се публикуват на интернет страницата на общинския съвет в отворен формат, позволяващ директно извличане на текстова информация, и/или в машинно-четим отворен формат.“

1. Създава се ал.4:

„(4) Заседанията на комисиите се излъчват в реално време в интернет чрез интернет страницата на общинския съвет, като записите от заседанията се съхраняват на страницата на общинския съвет.“

3. Създава се ал.5:

„(5) Протоколът от всяко заседание на комисия се публикува на интернет страницата на общинския съвет в отворен формат, позволяващ директно извличане на текстова информация, и/или в машинно-четим отворен формат.“

§2. В чл.57 се създава нова ал. 1а:

„(1а) Дневният ред за всяко предстоящо заседание на общинския съвет и материалите за него се публикуват на интернет страницата на общинския съвет в отворен формат, позволяващ директно извличане на текстова информация, и/или машинно-четим отворен формат.“

§3. В чл.64 се правят следните допълнения:

1. В ал.1 се създава изречение второ:

„Всяко открито заседание на общинския съвет се излъчва в реално време в интернет чрез интернет страницата на общинския съвет, като записите от заседанията се съхраняват на страницата на общинския съвет.“

1. Създава се ал.6:

„(6) В общинския съвет се създава и поддържа публичен електронен регистър на питанията по чл.22, ал.1, т.4 и отговорите към тях. Питанията и отговорите към тях се публикуват на интернет страницата на общинския съвет в отворен формат, позволяващ директно извличане на текстова информация, и/или в машинно-четим отворен формат.“

§4. В чл.84 се създава нова ал.4:

„(4) Протоколът по ал.1 се публикува на интернет страницата на общинския съвет в отворен формат, позволяващ директно извличане на текстова информация, и/или в машинно-четим отворен формат.“

**Заключителна разпоредба**

§5. Настоящия Правилник влиза в сила от 1 февруари 2024 г., с изключение на §1, т.2 и §3, т.1, които влизат в сила от 1 юли 2024 г.

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№69

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 и чл. 52, ал. 5. т. 2 от ЗМСМА, чл. 24а, ал. 6, т. 4, чл. 37и и чл. 37о от ЗСПЗЗ и чл. 60, ал. 1 от АПК, Общински съвет Иваново РЕШИ:

**1.** **Определя** пасищата и ливадите от ОПФ за индивидуално и общо ползване за стопанската 2024/2025 г., включени в Годишен план за паша, представляващ неразделна част от настоящото решение и дава съгласие да бъдат предоставени за ползване.

**2.** **Приема** Годишен план за паша за 2024/2025 стопанска година, който съдържа:

- приложение № 1 – списък на пасища и ливади за индивидуално ползване;

- приложение № 2 – списък на пасища и ливади за общо ползване;

- задължения на общината и ползвателите на общинските пасища, мери и ливади.

**3.** **Дава съгласие** пасищата и ливадите, определени за индивидуално ползване да се предоставят за ползване при спазване на условията на чл. 37и от ЗСПЗЗ на лица, които са подали заявление в законовия срок – до 10 март по образец, одобрен от Министъра на земеделието и храните, придружено с:

3.1. декларация за спазване на правилата и изискванията за ползване на общински имоти – пасища, мери и ливади, утвърдена с Решение № 550/26.06.2015 г. на ОбС Иваново,

3.2. декларация по образец, утвърдена с решение № 504 по протокол № 58/27.02.2015 г. на Общински съвет Иваново (в случай, че при разпределението, земеделски стопанин желае да получи за 1 ЖЕ по-малка площ от максимално установената в закона)

3.3. нотариално заверено пълномощно (в случай на участие чрез пълномощник);

**4.** **Дава съгласие** въз основа на протоколите на комисията по чл. 37и, ал. 6 и 7 от ЗСПЗЗ и след заплащане на наемна цена, кметът на общината да сключва **договори** за наем със срок на действие от **5 стопански години**, считано от 2024/2025 г.

**5.** **Дава съгласие** преди сключване на договорите, при необходимост, площта на пасищата и ливадите от ОПФ за индивидуално ползване за стопанската 2024/2025 година да бъде актуализирана с финалния специализиран слой за кампания 2023.

**6.** **Дава съгласие** при наличие на останали свободни пасища след извършеното разпределение, да бъдат проведени последователно търгове за предоставянето им под наем първо само на животновъди, а впоследствие на животновъди и лица, които поемат задължение да ги поддържат в добро земеделско и екологично състояние като договорите за наем се сключват за една стопанска година. Договорите се сключват за една стопанска година – 2024/2025 г.

**7.** **Определя** годишни наемни цени на общинските пасища и ливади за индивидуално ползване през стопанската 2024/2025г. и начални тръжни наемни цени, за имотите по т. 6 от настоящото решение, съгласно оценителски доклад, неразделна част от настоящите решения, както следва:

|  |  |  |
| --- | --- | --- |
| Землище | пасища и ливади лв/дка 1-7 категория  | пасища и ливади лв/дка8-10 категория |
| 2. Иваново | 16,00 | --- |
| 3. Кошов | 16,00 | --- |
| 5. Мечка | 18,00 | --- |
| 6. Пиргово | 18,00 | --- |
| 7. Сваленик | 17,00 | 14,00 |
| 8. Табачка | 18,00 | 14,00 |
| 9. Тръстеник | 18,00 | --- |
| 10. Церовец | 17,00 | 14,00 |
| 11. Червен | 16,00 | 14,00 |
| 12. Щръклево | 16,00 | --- |

**8.** **Дава съгласие** пасищата и ливадите, определени за „общо“ ползване, да се използват безвъзмездно от жителите на населеното място, притежаващи дребни земеделски стопанства с пасищни животни или от образуваните колективни стада.

**9.** На основание чл. 60 от АПК, **допуска** предварително изпълнение на настоящето решение.

**10.** **Определя** 30 на сто от постъпленията от наема на пасища и ливади - общинска собственост, да се използват за изпълнение на дейности от местно значение в съответното населено място.

**11.** **Възлага** на кметовете/км. наместници на съответните населени места на Община Иваново контрола по изпълнение и спазване на Правилата за ползване на общинските пасища и мери от страна на ползвателите и задължението при констатирани нарушения своевременно да уведомяват кмета на община Иваново.

**12.** **Възлага** на кмета на община Иваново да организира изпълнението на настоящето решение.